**2. melléklet a  *1/2020. (I.30.)* önkormányzati rendelethez**

**A Képviselő-testület bizottságainak feladatkörei és Képviselő-testülettől átruházott hatáskörei**

## **A** Pénzügyi és Gazdasági Bizottság feladatkörei:

* 1. Véleményezi az éves költségvetési javaslatot, költségvetési rendelet-tervezetet, a költségvetés módosításáról szóló rendelet-tervezetet, a költségvetés végrehajtásáról szóló féléves, éves beszámoló tervezeteit a zárszámadási rendelet-tervezetet, az előző évi maradvány felosztására vonatkozó előterjesztést, a közszolgáltatási díjakra vonatkozó előterjesztéseket.
  2. Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás - vagyonnövekedés, -csökkenés alakulását, értékeli az azt előidéző okokat.
  3. Véleményezi, vizsgálja az adósságot keletkeztető kötelezettség-vállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését valamint államháztartáson belülre és kívülre történő pénzeszközátadásra vonatkozó döntési javaslatot.
  4. Véleményezi az adózással - a helyi és települési adókkal - kapcsolatos rendelet-tervezetet, valamint a végrehajtásról szóló beszámolót előzetesen megtárgyalja.
  5. Ellenőrzi a Hivatal és más önkormányzati költségvetési szervek gazdálkodási tevékenységét, a költségvetési döntések végrehajtását, ennek során:
     1. ellenőrzés elvégzését kezdeményezheti az önkormányzat költségvetési szerveinél,
     2. beszámoltathatja az Önkormányzat költségvetési szerveinek pénzügyi – gazdasági helyzetéről az érintett szervezetek vezetőit.
  6. Állást foglal a Polgármester és a költségvetési szerv vezetőjének előterjesztése ügyében, a hatáskörükbe tartozó döntések meghozatalát megelőzően, ha az ügy tárgyi súlya, különös bonyolultsága, vagy jelentősége a Polgármester, vagy költségvetési szerv vezetője szerint azt indokolja.
  7. Véleményezi a hárommillió forintot meghaladó összegű követelés elengedése tárgyában a Képviselő-testület elé kerülő határozati javaslatot.
  8. Kezdeményezheti önkormányzati tulajdonú vagyontárgy elidegenítését, használatba vagy bérbeadását, továbbá más módon történő hasznosítását.
  9. Véleményezi az Önkormányzat vagyonát érintő perbeli, vagy peren kívüli egyezség megkötésére irányuló döntési javaslatot.
  10. Javaslatot tesz az önkormányzati tulajdonban lévő és kerülő ingatlanok vagyonrendelet szerinti besorolására.
  11. Javaslatot tesz az önállóan építési teleknek nem minősülő ingatlanok, ingatlanrészek városrendezési célú tulajdonjog változására (adás-vétel, csere, átadás).
  12. Javaslatot tesz a vagyonpolitikai koncepció és a vagyonrendelet felülvizsgálatára, módosítására.
  13. Javaslatot tesz az önkormányzat többségi tulajdonában lévő gazdasági társaságokkal kapcsolatos döntések előkészítése során, beleértve az üzleti tervekkel, beszámolókkal kapcsolatos előterjesztések, valamint a társasági szerződések módosítását érintő előterjesztések véleményezését.
  14. Javaslatot tesz a lakások, helyiségek bérletére, elidegenítésére vonatkozón önkormányzati rendeletek felülvizsgálatára, véleményezi az önkormányzati lakások elidegenítésére, értékesítésre kijelölésére vonatkozó előterjesztést.
  15. Javaslatot tesz a Képviselő-testület részére szolgálati lakás bérbeadásáról a beérkezett kérelmek alapján.
  16. Véleményezi az önkormányzati lakások elidegenítésére, értékesítése kijelölésre vonatkozó előterjesztést.
  17. Javaslatot tesz területrész települések között átadására, átvételére, cseréjére.
  18. Javaslatot tesz a helyi földrajzi nevek megállapítására, megváltoztatására.
  19. Kezdeményezheti közterületnév megállapítását, megváltoztatását, véleményezi a közterületnév megállapítására vagy megváltoztatására vonatkozó javaslatot.
  20. Közreműködik a regionális, megyei területfejlesztési koncepciók valamint területrendezési tervek véleményezésében.
  21. A jogszabályi kereteken belül javaslatot tesz a településrendezésre, helyi építészeti örökség védelmére.
  22. Közreműködik településfejlesztési és településüzemeltetési koncepció kidolgozásában.
  23. Javaslatot tesz a helyi építési szabályzat, szabályozási terv megállapítására, településrendezési tervek véleményezésére, valamint az ezzel kapcsolatos operatív intézkedésekre.
  24. Javaslatot tesz helyi védettség elrendelésére, illetőleg annak megszüntetésére, valamint az ezekre vonatkozó más által tett javaslatot véleményezi.
  25. Javaslatot tesz temető létesítésére, bővítésére, temető, temetőrész lezárásra, megszüntetésére, valamint az újra használatbavételre.
  26. Véleményezi a hulladékgazdálkodással összefüggő előterjesztéseket.
  27. Véleményezi a piacról és vásárról szóló önkormányzati rendelettel összefüggő előterjesztéseket.
  28. Véleményezi a közvilágítási berendezések létesítésével és üzemeltetésével kapcsolatos megállapodásokat.
  29. Véleményezi az útépítési együttműködésről szóló előterjesztést.
  30. Véleményezi az önkormányzat vízgazdálkodási feladataival összefüggő előterjesztéseket.
  31. Véleményezi az önkormányzat idegenforgalmi feladatellátásával összefüggő előterjesztéseket.
  32. Véleményezi a testvérvárosi kapcsolatokkal összefüggő előterjesztéseket.
  33. Javaslatot tesz az önkormányzat környezetvédelemmel összefüggő előterjesztéseire.
  34. A jogszabályi kereteken belül javaslatot tehet a helyi természeti értékek védelmére, e körben a más által tett javaslatot véleményezi.
  35. Javaslatot tesz a zaj- és rezgésvédelemmel kapcsolatos feladatok ellátására, az ezekkel kapcsolatos rendelet-tervezeteket véleményezi, javaslatot tesz ilyen tárgyú önkormányzati rendeletek megalkotására, felülvizsgálatára.
  36. Részt vesz az önkormányzat gazdasági programjának kidolgozásában.
  37. Feladata a polgármester, önkormányzati képviselők-, valamint a bizottságok nem képviselő tagjai vagyonnyilatkozatainak nyilvántartása, ellenőrzése, a vagyonnyilatkozatokkal kapcsolatos eljárás lefolytatása, majd a Képviselő-testület tájékoztatása.
  38. Feladata az összeférhetetlenséggel és méltatlansággal kapcsolatos ügyek vizsgálata, előterjesztése döntés céljából a Képviselő- testület részére.
  39. Javaslatot tesz a Tervtanács tagjainak kinevezésére és visszahívására, valamint a Tervtanács ügyrendjére.
  40. Jogosult helyi népszavazás kezdeményezésére.

1. **A Pénzügyi és Gazdasági Bizottság Képviselő-testülettől átruházott hatáskörei:**
   1. Dönt az Önkormányzat tulajdonában lévő – nem forgalomképtelen – ingatlan esetén a Ptk. 5:145.§-ában meghatározott földhasználati jog alapításáról, valamint az önkormányzati ingatlanra – kivéve a közterületet és a helyi építési szabályzatról szóló önkormányzati rendelet (a továbbiakban: HÉSZ) szerint közlekedési célra fenntartott területet – építés esetén a tulajdonosi hozzájárulás megadásáról.
   2. Dönt a társasház alapító okirat módosításáról, az osztatlan közös tulajdonban álló ingatlanok használati megállapodásának megkötéséről és a társasházi alapító okiratban a külön tulajdonban álló lakásra, illetőleg a külön tulajdonban álló nem lakás céljára szolgáló helyiségre vonatkozóan tulajdonostársak javára elővásárlási, előbérleti jog gyakorlásáról történő lemondásról.
   3. Dönt a százezer forintot meghaladó és hárommillió forintot meg nem haladó követelés elengedéséről.
   4. Dönt a forgalomképtelen törzsvagyonba tartozó vagyontárgyak bérbeadására, megterhelésére, vagy egyéb módon történő hasznosítására irányuló szerződések megkötéséről – kivéve a vagyonrendelet 14.§ (1)-(3) foglalt eseteket – öt évet meg nem haladó időtartam esetén, ha az éves bérleti díj összege a nettó hárommillió forintot nem haladja meg és e tárgyban pályázatot ír ki és bírál el.
   5. Dönt a korlátozottan forgalomképes vagyontárgyak elidegenítéséről, bérbeadásáról, használati jogának átengedéséről, megterheléséről, gazdasági társaságba, önkormányzati társulásba viteléről – a vagyonrendelet 14.§ (1)-(3) foglalt eseteket kivéve – öt évet meg nem haladó időtartam esetén, ha az éves bérleti díj összege a nettó hárommillió forintot nem haladja és e tárgyban pályázatot ír ki és bírál el.
   6. Dönt a forgalomképes vagyontárgyak tulajdonjogának elidegenítéséről, egyéb módon történő hasznosításáról a vagyonrendelet 14.§(1)-(3) bekezdésben foglaltakon kívüli megterheléséről öt évet meg nem haladó időtartam esetén, ha az éves bérleti díj összege a nettó hárommillió forintot nem haladja meg és e tárgyban pályázatot ír ki és bírál el.
   7. Minden év legkésőbb március 31-ig megállapítja a strandi szabadterületeken köthető bérleti szerződések számát és a tevékenységek profilját.
   8. Ellenőrzi a lakástámogatások szerződés szerinti felhasználását. A szerződés megszegése esetén a támogatást megvonhatja, illetőleg érvényesíti a szerződésszegés jogkövetkezményeit.
   9. Dönt a lakás nem szociális jelleggel történő bérbeadásáról, valamint a költségalapon meghatározott lakbérű lakások bérbeadására kiírt pályázatok érvényességéről.
2. **A Humán Bizottság feladatkörei:** 
   1. Előkészíti a helyi közneveléssel, közművelődéssel, a közgyűjteményekkel, és a kultúrával kapcsolatos képviselő-testületi döntéseket.
   2. Véleményezi a közművelődési intézmény munkájáról, feladatai teljesítéséről készített éves beszámolót.
   3. Jogosult helyi népszavazás kezdeményezésére.
   4. Közreműködik a közművelődési, közgyűjteményi, óvodai köznevelési intézményi tevékenységgel kapcsolatos helyi irányítási, ellenőrzési feladatok ellátásában.
   5. Kezdeményezi a lakosság kulturális tevékenységének, önszerveződéseinek támogatását, a művészeti alkotómunka feltételeinek javítását, a művészeti értékek megőrzését.
   6. Előkészíti a helyi médiával kapcsolatos Képviselő-testületi döntéseket.
   7. Ellátja a helyi kitűntetések adományozásával kapcsolatos előkészítő feladatokat.
   8. Javaslatot tesz a helyi földrajzi nevek megállapítására, megváltoztatására.
   9. Kezdeményezheti közterületnév megállapítását, megváltoztatását, véleményezi a közterületnév megállapítására vagy megváltoztatására vonatkozó javaslatot.
   10. Javaslatot tehet a lakások, helyiségek bérletére, elidegenítésére vonatkozón önkormányzati rendeletek felülvizsgálatára.
   11. Javaslatot tesz az önkormányzati lakások elidegenítésére, értékesítésre kijelölésére vonatkozó döntésre.
   12. Előkészíti a város közművelődési koncepciójának módosítását.
   13. Javaslatot tesz a köznevelés-közművelődés költségvetési alapelveinek meghatározására.
   14. Javaslatot tesz a bölcsőde, az óvoda és a közművelődési intézmény szakmai ellenőrzésének ütemezésére.
   15. Beszámoltathatja a feladatkörébe tartozó tevékenységeket ellátó intézményeket.
   16. Javaslatot tesz a bizottság szakterületébe tartozó pályázatok kiírása és elbírálása tekintetében.
   17. Javaslatot tesz a helyi sportkoncepció meghatározására és megvalósítására, együttműködik az illetékességi területén tevékenykedő testneveléssel és sporttal foglalkozó szervezetekkel.
   18. Kidolgozza a testneveléssel, sporttal foglalkozó szervezetek normatív támogatásának rendszerét.
   19. Véleményezi az önkormányzat tulajdonában álló sportlétesítmények fenntartási, működtetési kérdéseit, javaslatot tesz a sportlétesítmények használatára vonatkozó szerződéskötésekre.
   20. Előkészíti az egészségügyi és szociális ellátással, a közbiztonsággal összefüggő képviselő testületi döntéseket.
   21. Előkészíti a gyermek-, és ifjúságvédelemmel kapcsolatos képviselő-testületi döntéseket.
   22. Előkészíti az Önkormányzat kötelező egészségügyi feladataival kapcsolatos önkormányzati döntéseket (felnőtt és gyermek háziorvosi ellátás, fogorvosok, iskola-egészségügy, védőnők, szakellátás).
   23. Véleményezi az egészségügyi ellátással kapcsolatos költségvetési tervet, a költségvetés teljesülését, nyomon követi az egészségügyre szánt és átvett pénzeszközök hasznosulását, együttműködik az egészségügyi szolgáltatókkal.
   24. Véleményezi az önkormányzati tulajdonú bérlakások bérleti díjának megállapítását szabályozó önkormányzati rendeletet.
   25. Véleményezi a feladatkörébe tartozó, önkormányzat által benyújtandó pályázatokra vonatkozó döntési javaslatot.
   26. Javaslatot tesz bűnmegelőzési és közbiztonsági tevékenység érdekében önszerveződő közösségek támogatására.
   27. Elemzi a közbiztonsági koncepció alapján, évente egy alkalommal, a helyi bűnügyi statisztikát a rendőrséggel és a polgárőrséggel együttműködve, értékeli a közbiztonság érdekében végzett tevékenységet.
   28. Javaslatot tesz a lakások, helyiségek bérletére, elidegenítésére vonatkozó rendeletek felülvizsgálatára.
   29. Javaslatot tesz az önkormányzati tulajdonú, szociális helyzet alapján bérbe adott lakások bérbeadásával, elidegenítésével kapcsolatos ügyekben.
   30. Véleményezi a közművelődési intézmény éves munkatervét, az abban rögzített konkrét feladatokat, azok költségtervezetét.
3. **A Humán Bizottság Képviselő-testülettől átruházott hatáskörei:** 
   1. Jóváhagyja a közművelődési, közgyűjteményi intézmény szervezeti és működési szabályzatát, a bölcsőde, az óvoda esetében gyakorolja a fenntartó egyetértési jogát a köznevelési intézmény szervezeti és működési szabályzatának azon rendelkezése tekintetében, amely, mint fenntartóra többletkötelezettséget hárít.
   2. A Kormányhivatal megkeresésére véleményezi az általános iskolai körzethatárok meghatározását.
   3. Meghatározza az önkormányzati fenntartású bölcsőde és óvodák működési körzetét, nyitvatartási rendjét, dönt a bölcsődébe, az óvodákba történő jelentkezés módjáról az óvodai felvételek időpontjáról.
   4. Dönt helyi önkormányzatok könyvtári és közművelődési érdekeltségnövelő támogatás igénylésének benyújtásáról, amennyiben az igénylés pénzügyi fedezete az önkormányzat költségvetésében rendelkezésre áll.
   5. Jóváhagyja a Pannónia Kulturális Központ és Könyvtár továbbképzési és beiskolázási tervét.
   6. Megállapítja, felülvizsgálja az orvosi körzetek területét.
   7. Megállapítja, felülvizsgálja a védőnői körzetek területét.
   8. Dönt a „Jó tanuló – jó sportoló”, a „Balatonalmádi sportjáért” és a „Kiváló kulturális tevékenységért” díjak odaítéléséről.
   9. Meghatározza az Almádi Magocskák Óvoda továbbképzési programját és beiskolázási tervét.
   10. Dönt a helyi lakásépítésre és vásárlásra támogatási igényt benyújtók támogatásáról, amennyiben a fedezete az éves költségvetésben biztosított.
   11. Dönt a szociális bérlakás pályázati kiírásra beérkezett pályázatok rangsorolásáról a pályázatban közölt és megfelelő igazolásokkal alátámasztott, valamint az Önkormányzati Hivatal nyilvántartásaiban szereplő adatok alapján.